BonVenture

BonVenture — Германиялағы бер үк исемдәге, тик һаны буйынса ғына айырылған инвестициялау фондтарынан һәм идара итеүсе компаниянан торған төркөм (BonVenture Management GmbH; BVM GmbH), немец телле илдәрҙә йоғонто яһау инвестициялары пионеры.

BonVenture'''ның маҡсатлы инвестициялау объекттары араһында балалар һәм үҫмерҙәрҙең, инвалидтарҙың, өлкән йәштәгеләр һәм социаль яҡланмаған кешеләрҙең эшһеҙлек, мәғариф, медицина һәм социаль тәьминәт проблемаларын хәл итеү; экологик проблемаларҙы хәл итеү, ҡояш һәм регенератив энергия төрҙәрен, экологик технологияларҙы таратыу.

 Ойошторолоуы BonVenture Gruppe 2003 йылда Хорст Госс (нем. Horst Goß) һәм Эрвин Штайл (нем. Erwin Stahl) тарафынан нигеҙләнә, уларҙы АҠШ-тағы социаль инвестициялауҙың уңыштары рухландыра.

Компанияға Эрвин Штайл етәкселе итә.BonVenture Gruppe'ның штаб-фатиры Мюнхенда (Германия) урынлашҡан.
Компания эшмәкәрлеген нигеҙҙә немец телле илдәрҙә, атап әйткәндә Германияла, Австрияла һәм Швейцарияла алып бара.

 Эшмәкәрлеге BonVenture идара итеү компанияһы фондтар серияһы аса (2015 йылға — өсөнсөнө), улар социаль инвесторҙарҙан аҡса йыя.

Фондтар тулғас, идарасылары бер нисә социаль предприятиеға һәр проектҡа 100 меңдән 1,5 миллион евроға тиклем бирә.BonVenture маҡсатлы инвестицияларҙы предприятиеның башланғыс осоронда — эшләтеп ебәргәндән алып киңәйтеүгә тиклемге аралыҡта — һала.

Компания инвестицияның теләһә ҡайһы төрөн ҡуллана — капиталға һалыу, аралыҡтағы финанслау, залоглы һәм залогһыҙ кредитлау.
Компания проекттарға инвестициялаусыларҙың береһе булырға ла риза.

Компания проекттарҙан өс — һигеҙ йыл арауығында сығырға тырыша.BonVenture бөтөн стейкхолдерҙарға консультация хеҙмәттәре лә бирә.BonVenture инвестициялары беренсе сиратта социаль капиталды үҫтереүгә йүнәлтелгән, шунлыҡтан компания коммерцияға ҡарамаған өлкәләргә лә инвестициялар бирә.

Шуға ҡарамаҫтан, идарасылар инвестицияланған предприятиеларҙан 6 %-10 % йыллыҡ килем көтә.

 Эшмәкәрлек күрһәткестәре 
Ойошторолоу мәленә төркөм идара иткән аҡсаның дөйөм күләме 2,2 миллион евро тәшкил итә.

2005 йылда төркөм капиталы 5,5 миллион евро була.

 Өҫтәмә мәғлүмәт BonVenture Gruppe'' 2010 йылда Германияла сыҡҡан социаль отчетлылыҡ стандарттары — Social Reporting Standart (SRS) авторҙашы булып тораСм.: Social Reporting Standart (SRS) .

 Иҫкәрмәләр 

 Әҙәбиәт 
 Heister P. (2010): Finanzierung von Social Entrepreneurship durch Venture Philanthropy und Social Venture Capital, ISBN 978-3-8349-2641-8.
 Stahl E., Lülf S. (2010): Venture Philanthropy aus Sicht eines professionellen Intermediärs, in: Venture Philanthropy in Theorie und Praxis, ISBN 978-3-8282-0506-2.

 Һылтанмалар 
 Рәсми сайт: bonventure.de.

Категория:Германия компаниялары
Категория:Социаль эшҡыуарлыҡ ойошмалары
Категория:Германияла социаль эшҡыуарлыҡ
Категория:Социаль инвесторҙар (ойошмалар)